ટૉસ જીતીને નવગામ વીસા નાગર વણિકે પ્રથમ બૅટિંગ લઈને ધીમી શરૂઆત કરી હતી, પરંતુ વાગડ વીસા ઓસવાળ જૈનના બોલર ઋષભ કારિયાએ ચોથી ઓવરમાં ઓપનર નીરવ શાહ અને વન-ડાઉન આવેલા કૅપ્ટન પલક શાહને ૧-૧ રનના સ્કોર પર જ પૅવિલિયનમાં પાછા મોકલી દીધા હતા. ખરાબ શરૂઆત રહી હતી ત્યારે નવગામ વીસા નાગર વણિકનો સ્કોર પાંચમી ઓવરમાં ૩૨ રન હતો ત્યારે સારું પ્રદર્શન કરી રહેલો કૃશાંત શાહ રનઆઉટ થઈ જતાં માઇનસ ૧૦ રનનો પણ ઝટકો લાગ્યો હતો, પરંતુ ત્યાર બાદ બૅટિંગમાં આવેલા કરણ શાહ (૩૦) અને વિનય શાહ (૨૭)ની મજબૂત પાર્ટનરશિપ દ્વારા નવગામ વીસા નાગર વણિકનો સ્કોર ૧૦ ઓવરના અંતે ૪ વિકેટે ૯૨ રહ્યો હતો.